laion/Wikipedia-Exotic huggingface dataset:
נאוקן

נאוקן (Neuquén) היא עיר ארגנטינאית בצפון פטגוניה, בירת פרובינציית נאוקן והעיר הגדולה ביותר בפטגוניה. העיר שוכנת בקצה המזרחי של הפרובינציה שהיא משמשת כבירתה, בסמוך למפגש הנהרות לימאי ונאוקן, וראשיתו של הריו נגרו, המהווה את המשכם. המטרופולין שלה כולל גם ערים בפרובינציית ריו נגרו, כגון צ'יפולטי. בשנת 2001 התגוררו בעיר כ-202 אלף נפש. מקור שמה של העיר במילה "נוונקן" (nehuenken), שפירושה בשפת המפוצ'ה "חשוף לרוחות". עד סוף המאה ה-19 התגוררו באזור בני המפוצ'ה והטוולצ'ה. רק לאחר "כיבוש המדבר" השתלטה על האזור ארגנטינה, וב-1885 היא החלה למכור אדמות באזור, על מנת לאכלס אותו ולתפוס בו חזקה. באותה העת טרם נקבע סופית הגבול בין ארגנטינה לבין צ'ילה, וארגנטינה ראתה חשיבות בקביעת עובדות בשטח. היישוב הקטן שהוקם במקום נקרא בתחילה "קונפלואנסיה" (Confluencia), שפירושו "מפגש נהרות". בשל רצונה לקבוע עובדות בשטח, התקשרה הממשלה עם חברה בריטית שהקימה מסילת ברזל לבאיה בלנקה, אף שבאותה העת לא הייתה לאזור חשיבות, ולא הייתה הצדקה כלכלית לכך. ב-1899 הגיעה המסילה עד סיפוז'טי, וב-1902 נחנכה התחנה בקונפלואנסיה. ב-12 בספטמבר 1904 הוכרזה נאוקן כעיר, שמה הוחלף ל"נאוקן", והיא החלה לשמש כבירת הטריטוריה (שהייתה אז חלק מפרובינציית פטגוניה), במקום צ'וס מלל. ב-1955 כוננה פרובינציית נאוקן, ונאוקן העיר הייתה לבירתה. במהלך המחצית הראשונה של המאה העשרים נותרה נאוקן עיירה קטנה וזניחה. ב-1930 התגוררו בה רק כ-5,000 תושבים. גילוי נפט במהלך שנות ה-60 של המאה העשרים שינה את המצב. העיר גדלה במהירות, והוקמו בה שדה תעופה ואוניברסיטה. צ'ילה ולדיביה, צ'ילה איטליה טרוויזו, איטליה ארצות הברית נוקסוויל, טנסי, ארצות הברית מדיה וקבצים בנושא נאוקן בוויקישיתוף אתר האינטרנט הרשמי של נאוקן (בספרדית) נאוקן, באתר אנציקלופדיה בריטניקה (באנגלית) נאוקן (ארגנטינה), דף שער בספרייה הלאומית
1409

שנת 1409 היא השנה התשיעית במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 2 בדצמבר – הקמת אוניברסיטת לייפציג כינוס וועידת פיזה במטרה לסיים את הקרע המערבי. במקום לסיים את המשבר, הכינוס העמיק אותו. 16 בינואר – רנה מאנז'ו, דוכס אנז'ו ורוזן פרובאנס, נחשב לאחד ממבשרי הרנסאנס (נפטר ב-1480) 7 באוקטובר – אליזבת מלוקסמבורג, בתו של זיגיסמונד (נפטרה ב-1442) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1409‎ נפטרים ב-1409‎ מדיה וקבצים בנושא 1409 בוויקישיתוף
נאוקן (פירושונים)

האם התכוונתם ל... נאוקן – עיר ארגנטינאית בצפון פטגוניה, בירת פרובינציית נאוקן פרובינציית נאוקן – פרובינציה ארגנטינאית בצפון-מערב פטגוניה נאוקן (נהר) – נהר בפרובינציית נאוקן
1412

שנת 1412 היא השנה ה-12 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. דצמבר - קרב צ'אלר'אן בין הטורקמנים של קארא קויונלו לבין הברית בין הממלכה הגאורגית ושירוואנשאח פורסמו חוקי ווליאדוליד שנועדו להגביל את יהודי ספרד כלכלית ומקצועית כדי לשכנעם להמיר את דתם 6 בינואר – ז'אן ד'ארק, הובילה את הצבא הצרפתי מול האנגלים במלחמת מאה השנים (הוצאה להורג 1431) 22 באוגוסט – פרידריך השני, הנסיך הבוחר מסקסוניה (נפטר ב-1464) 2 באפריל – רוי גונזלס דה קליבחו, דיפלומט וסופר ספרדי-קסטיליאני 28 באוקטובר – מרגרטה הראשונה, מלכת דנמרק (נולדה ב-1353) 28 באוקטובר - מרגרטה הראשונה, מלכת דנמרק (נולדה ב-1353) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1412‎ נפטרים ב-1412‎ מדיה וקבצים בנושא 1412 בוויקישיתוף
ספרינגפילד (מסצ'וסטס)

ספרינגפילד (באנגלית: Springfield) היא עיר במחוז המפדן שבמדינת מסצ'וסטס, ארצות הברית. אוכלוסיית העיר מונה 149,938 תושבים (נכון ל-2007). העיר היא השלישית בגודלה במסצ'סוטס, והרביעית בגודלה בניו אינגלנד (לאחר בוסטון, ווסטר ופרובידנס). העיר היא הוותיקה ביותר מבין הערים ששמן הוא ספרינגפילד, והיא גם העיר הגדולה ביותר השוכנת על גדות הנהר קונטיקט. ספרינגפילד ידועה כמקום שבו המציא ג'יימס נייסמית' את משחק הכדורסל, ובה נמצא היכל התהילה של הכדורסל. היא גם עיר הולדתו של תאודור סוס גייזל, הידוע בשם העט שלו, ד"ר סוס. בסמוך לעיר ממוקם פארק השעשועים סיקס פלאגס ניו אינגלנד של רשת הפארקים סיקס פלאגס. לעיר יש שותפות כלכלית וחברתית עם הרטפורד שבקונטיקט. המתיישבים הראשונים באזור ספרינגפילד של ימינו היו אנגלים, שפנו מערבה מבוסטון ובשנת 1635 הקימו צריף על גדות אחד הנהרות באזור. העיר נקראה ספרינגפילד על שם עיירה בריטית בשם זה, הסמוכה לעיר צ'למספורד, עיר הולדתו של אחד ממייסדי ספרינגפילד. המתיישבים רכשו את האדמה מהמקומיים (האינדיאנים) והחל מסחר ביניהם לבין המתיישבים, שהתבסס על בעיקר על פרוות של בונה. ב-1675 התקיפו אינדיאנים משבט הפוקומטוק את העיר והרסו מחצית ממנה. בשנות השבעים של המאה ה-18 בחר ג'ורג' וושינגטון למקם את הנשקיה הלאומית בספרינגפילד, בה פותח בין היתר הרובה מסוג ספרינגפילד. במהלך המאה ה-19 הוקמה בעיר מסילת רכבת שהובילה לכיוון קונטיקט. לקראת סוף המאה נבנו בעיר בתים רבים בסגנון ויקטוריאני, מה שנתן לעיר את הכינוי "עיר הבתים" (City of Homes). ב-1856 הוקם בעיר מפעל הנשק סמית' אנד וסון. המפעל הראשי קיים בעיר עד ימינו. בשנות ה-20 של המאה ה-20 היה בעיר מפעל של רולס-רויס שנסגר בעקבות השפל הגדול. בשנים 1936 ו-1938 עלה על גדותיו נהר קונטיקט וגרם לנזקים של מאות מיליוני דולרים באזור ספרינגפילד. תהילתה של ספרינגפילד בא לה מהיותה מקום המצאת משחק הכדורסל על ידי ג'יימס נייסמית', מורה לחינוך גופני, שהמציא אותו בעיר בשנת 1891. בשל כך היכל התהילה של הכדורסל הוקם בעיר בשנת 1968. בשנת 2002 נפתח הבניין החדש, הבנוי בצורת כדורסל. בספרינגפילד רבתי קיימת קהילה יהודית קטנה ובה בית ספר יסודי (ובו כיתות מגן ועד כיתה ח'). מדיה וקבצים בנושא ספרינגפילד בוויקישיתוף אתר האינטרנט הרשמי של ספרינגפילד (באנגלית) דף הבית של הריטג' אקדמי, בית הספר היהודי ספרינגפילד, באתר אנציקלופדיה בריטניקה (באנגלית) ספרינגפילד (מסצ'וסטס), דף שער בספרייה הלאומית
ארגירודנדרון אקטינופילום

ארגירודנדרון אקטינופילום (שם מדעי: Argyrodendron actinophyllum) הוא מין של עץ בסוג ארגירודנדרון ממשפחת החלמיתיים. העץ נפוץ באופן טבעי באוסטרליה ששם הוא ידוע בשם Black Booyong. צבעה של ליבת העץ הוא חום-ורדרד. הארגירודנדרון אקטינופילום מאופיין בצורת גזעו המזכירה תמיכות דואות גדולות. העץ תואר על ידי פרדריק ביילי בסוף המאה ה-19. מדיה וקבצים בנושא ארגירודנדרון אקטינופילום בוויקישיתוף ארגירודנדרון אקטינופילום, באתר ITIS (באנגלית) ארגירודנדרון אקטינופילום, באתר NCBI (באנגלית) ארגירודנדרון אקטינופילום, באתר GBIF (באנגלית) ארגירודנדרון אקטינופילום, באתר IPNI (באנגלית) תיאור העץ ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
1413

שנת 1413 היא השנה ה-13 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 7 בפברואר – תחילתו של ויכוח טורטוסה 21 במרץ – הנרי החמישי מוכתר כמלך אנגליה 9 באפריל – הנרי החמישי מוכתר למלך אנגליה 24 בפברואר – לודוביקו, דוכס סבויה (נפטר ב-1465) 8 בספטמבר – קתרינה מבולוניה, נזירה ואמנית, קדושה של הכנסייה הקתולית (נפטרה ב-1463) 19 בנובמבר – פרידריך השני, הנסיך הבוחר מברנדנבורג (נפטר ב-1471) 20 במרץ – הנרי הרביעי מלך אנגליה (נולד ב-1367) 26 בספטמבר – שטפן השלישי, דוכס בוואריה (נולד ב-1337) 6 באוקטובר – דווית הראשון, קיסר אתיופיה (נולד ב-1382) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1413‎ נפטרים ב-1413‎ מדיה וקבצים בנושא 1413 בוויקישיתוף
קלאימור

המונח קלאימור (מגאלית סקוטית: claidheamh mòr ,אנגלית: claymore או "חרב עצומה") מתייחס לאחד משני סוגי חרבות סקוטיות. הוא יכול להתייחס לחרב דו ידנית עם אבטח מוצלב ששימשה בעיקר את ההיילנדס בסקוטלנד כשאבטחיה מופנים כלפי מטה, או חרב רחבה בעלת ניצב דמוי סל שאומצה במאה ה-16 על ידי הצבא הבריטי ועדיין נלבשת כחלק מהמדים המלאים של גדודים הסקוטים. המונח הוא גם מקור שמו של מוקש הנ"א M18A1 claymore הנקרא בעברית "כלימגור". הקלאימור הדו-ידנית היא חרב גדולה ששימושה העיקרי היה בימי הביניים ובתחילת העת החדשה. הסקוטים נעזרו בה בלוחמה השבטית וגם בעימותי גבול עם אנגליה בערך מ-1500 ל-1700 לספירה. הקרב האחרון הידוע בו שימשה הקלאימור נשק למספר רב של לוחמים היה הקרב על קיליקראנקי (Killiecrankie) ב-1689. היא הייתה קטנה במידת מה משאר החרבות הדו ידניות באותה תקופה. אורך הקלאימור הממוצע הוא בערך 140 ס"מ אורך כולל עם ניצב של 33 ס"מ ולהב של 107 ס"מ. משקלה בקירוב הוא 2.5 ק"ג. קלאימור שנעטת עם מדים רשמיים בדרך כלל מכילה גולת ניצב בצורת גלגל מכוסה באגוז בעל צורת סהר. הגרסה העדכנית קצרה הרבה יותר, חד ידנית, ששימשה בעיקר את היחידות הסקוטיות ומספר קצינים בריטים מהמאה השבע עשרה והלאה, ואפילו שימשה במספר קרבות במלחמת העולם השנייה. היא מיוצרת גם עם להב חד צדדי וגם עם דו צדדי. בדרך כלל שקלה הקלאימור בין קילו לקילו וחצי עם להב רחב בסביבות 75 עד 90 ס"מ אורך. הניצב עוצב כסלסלה על מנת להגן על יד הלוחם בקרב. החרבות הסקוטיות דמויות הסלסלה מובדלות בדרך כלל משאר החרבות דמויות הסלסלה על ידי קטיפה בצד הפנימי של הסל (בדרך כלל אדומה) ולפעמים גם ציציות קישוט קשורות מגולת הניצב. חרב זו, כמו קרובת משפחתה השיאוונה האיטלקית, בדרך כלל באה עם מגן עגול. סוג זה של קלאימור ניתן לראות בריקודים סקוטים מסורתיים. חרב זו נענדת על ידי הגדודים המלכותיים של סקוטלנד בניגוד לחרבות הקצרות שעונדים שאר הקצינים בצבא הבריטי. חרב וולאס מדיה וקבצים בנושא קלאימור בוויקישיתוף
1415

שנת 1415 היא השנה ה-15 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 4 במאי – ועידת קונסטנץ מכריזה על תורותיהם ותנועותיהם של יאן הוס וג'ון וייקליף כמינות 6 ביולי – ההוגה הדתי הצ'כי יאן הוס, ממבשרי הפרוטסטנטיות, מועלה על המוקד באשמת כפירה 25 באוקטובר – מלחמת מאה השנים: אנגליה מביסה את צרפת בקרב אז'נקור העיר סאוטה בצפון אפריקה עובר לשליטה של פורטוגל. 10 במרץ – וסילי השני, נסיך מוסקבה (נהרג ב-1462) 21 בספטמבר – פרידריך השלישי, קיסר האימפריה הרומית הקדושה (נפטר ב-1493) 1 בדצמבר – יאן דלוגוש, היסטוריון וכרוניקן פולני, כומר קתולי (נפטר ב-1480) 6 ביולי – יאן הוס, רפורמטור, הועלה על המוקד באשמת כפירה (נולד ב-1369) 25 באוקטובר – אדוארד מנוריץ', דוכס יורק (נולד ב-1373) 25 באוקטובר – שארל ד'אלברה, המפקד העליון של צבא צרפת (נולד ב-1368) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1415‎ נפטרים ב-1415‎ מדיה וקבצים בנושא 1415 בוויקישיתוף
העמותה למשחקי תפקידים בישראל

העמותה למשחקי תפקידים בישראל היא גוף התנדבותי שהוקם בדצמבר 1998 על ידי חובבי משחקי תפקידים ישראליים, ומתמקד בארגון המשחקים בישראל ובשיפור התדמית של התחום. לעמותה אתר אינטרנט, ובו ריכוז של פעילויות משחקי התפקידים (כנסים, משחקים וכדומה) המאורגנות על ידה, ארכיון של כתבות ומאמרים ומאגר שחקני תפקידים. כמו כן, היא מפעילה מועדון חברים ללא תשלום, שחברות בו מקנה הנחות בכנסי העמותה ובכנסים של עמותות אחרות. יש לה גם קבוצות פעילים אזוריות המארגנות כנסים ואירועים נוספים באזורן. לעמותה יש מספר מטרות, אותן פירטה במסמך ההקמה שלה: קידום הנושא בישראל. בנייה וטיפוח של קהילת שחקנים מקומית. הרחבת מעגל השחקנים וקידומם של אלה שכבר משחקים. הגברת המודעות הציבורית והגברת החשיפה התקשורתית למשחקי תפקידים. ארגון ותמיכה בפעילויות של כל סוגי משחקי תפקידים ברחבי המדינה. בשנת 2013 שינתה העמותה את ניסוח מטרותיה הרשמיות והן כיום: להגדיל את היקף העוסקים בתחום משחקי התפקידים לספק שירותים לקהילות שחקני תפקידים להרחיב את היצע ומגוון חוויות המשחק לפתח קהילה מקצועית בתחום ומסביב לו העמותה מארגנת את כנס ביגור, כנס שנתי, רב יומי, המתקיים במהלך חופשת הפסח ועוסק בעיקר במשחקי תפקידים וכמו כן משתתפת בארגון פסטיבל אייקון, אשר חלק מהפעילויות בו עוסקות במשחקי תפקידים. העמותה מקיימת מספר אירועים במהלך השנה באזור תל אביב והמרכז, ירושלים, חיפה וכרמיאל. העמותה מעניקה מדי שנה מענק עידוד ליוצרים בתחום משחקי התפקידים בישראל, בגובה 1,000 עד 2,000 ₪. המענק הראשון ניתן בשנת 2013 לאביב מנוח עבור פיתוח משחק התפקידים ואנור. מענקים נוספים ניתנו להדר רייזמן-גרייף עבור הקמת התערוכה מייצג שווא בשנת 2015; ולאיתי חורב עבור תרגום והוצאה לאור של משחק התפקידים קוסמים קטנים ב-2016. העמותה מפעילה מיזם הוצאה לאור תחת השם "גיבורים". המיזם מסייע ליוצרים המעוניינים להוציא לאור משחקי תפקידים בעברית, בכל שלבי תהליך פיתוח המוצר - מהרעיון הראשוני, כתיבה, עריכה והכנה לדפוס. הוצאת גיבורים מפעילה חנות מקוונת בשיתוף הפונדק הוצאה לאור, למכירת עותקים דיגיטליים ומודפסים של מוצרי ההוצאה ומוצרים נוספים וכן מאיישת דוכני מכירות בכנסים ואירועי משחקים לאורך השנה. חנות גיבורים מוכרת משחקי תפקידים ישראליים שיצאו בהוצאה עצמאית כמו "ואנור: משחק הרפתקאות", "קוסמים קטנים", "עיר בערפל", ו"פלאים: גיבורי המחר". כנס ביגור ואנור (עולם המבוך) אתר האינטרנט הרשמי של העמותה למשחקי תפקידים בישראל העמותה למשחקי תפקידים בישראל, ברשת החברתית פייסבוק עמותה למשחקי תפקידים בישראל, דף שער בספרייה הלאומית העמותה למשחקי תפקידים בישראל, באתר "גיידסטאר ישראל" במקור העמותה לקידום משחקי תפקידים בישראל, שינוי השם בוצע בדצמבר 2009 "מענק עידוד ליוצרים - העמותה למשחקי תפקידים בישראל". העמותה למשחקי תפקידים בישראל. 2013-10-15. נבדק ב-2017-04-09. על ידי: ננסק, פרק 14 - ואנור, משחק תפקידים ישראלי, באתר על כתפי גמדים, ‏2013-04-22 "גלגלו יוזמה: יזמי משחקי תפקידים מדברים | Icel.me". Icel.me. 2015-07-26. נבדק ב-2017-04-09. "מוזה". חנות גיבורים. 2015-09-03. נבדק ב-2017-04-10. "אודות החנות". חנות גיבורים. 2015-06-02. נבדק ב-2017-04-10.
1416

שנת 1416 היא השנה ה-16 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 27 בינואר – רפובליקת דוברובניק מוציאה את העבדות אל מחוץ לחוק, לראשונה באירופה 30 במאי – הכנסייה הקתולית מעלה את ג'רום מפראג על המוקד 26 בפברואר – כריסטופר מבוואריה, מלך דנמרק (נפטר ב-1448) 2 באפריל – פרננדו הראשון, מלך אראגון (נולד ב-1380) 14 באוקטובר – היינריך המתון, דוכס בראונשווייג-לינבורג (נולד ב-1355) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1416‎ נפטרים ב-1416‎ מדיה וקבצים בנושא 1416 בוויקישיתוף
1421

שנת 1421 היא השנה ה-21 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 6 בדצמבר – הנרי ה־6, מלך אנגליה (נפטר ב-1471) 22 במרץ – תומאס מלנקסטר, דוכס קלרנס (נולד ב-1388) 26 במאי – מהמט הראשון, סולטאן האימפריה העות'מאנית (נולד ב-1389) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1421‎ נפטרים ב-1421‎ מדיה וקבצים בנושא 1421 בוויקישיתוף
1422

שנת 1422 היא השנה ה-22 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 31 ביולי – קרב כרבה (מלחמת מאה השנים) – האנגלים מביסים את הצרפתים 31 באוגוסט – הנרי השישי מלך אנגליה הוכתר כמלך (בגיל 9 חודשים) 31 באוגוסט – הנרי החמישי מלך אנגליה (נולד ב-1387) 17 בספטמבר – קונסטנטין השני, קיסר בולגריה, הקיסר האחרון של האימפריה הבולגרית השנייה (נולד ב-1369) 21 באוקטובר – שארל השישי, מלך צרפת (נולד ב-1368) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1422‎ נפטרים ב-1422‎ מדיה וקבצים בנושא 1422 בוויקישיתוף
פייר דניאל אואה

פייר דניאל אואה (בצרפתית: Pierre Daniel Huet‏; 8 בפברואר 1630 -26 בינואר 1721), מלומד ואיש דת צרפתי, מייסד האקדמיה למבנה גוף האדם בקאן (Academie du Physique) ובישוף קתולי של סואסון בין השנים 1685 - 1689. הוא נולד בעיר קאן (כיום בירת חבל נורמנדי תחתית בצרפת) למשפחה פרוטסטנטית, אך התחנך בבית הספר הישועי שבעיר. הוא קיבל גם שיעורים אצל המזרחן והכומר הפרוטסטנטי סמואל בושאר. בהיותו בן עשרים שנה בלבד כבר נחשב לאחד המלומדים המבטיחים של תקופתו. ב-1651 הגיע לפריז והתיידד עם גבריאל נודה שהיה מנהל ספריית מאזארן שבעיר. ב-1652 עזב את פריז בחברת סמואל בושאר שהוזמן לחצר המלכות בסטוקהולם על ידי כריסטינה מלכת שוודיה. שם, בספרייה המלכותית השוודית אואה גילה קטעים מתוך ספרו של אוריגן "פירושים לסנט מתיו". אואה שב לפריז, התיידד עם ז'אן שאפלן, תרגם לצרפתית את הסיפור "דאפניס וקלואה" של הסופר היווני לונגוס וחיבר נובלה בשם: "דיאן דה קאסטרו". התעניינותו במתמטיקה גרמה לו ללמוד אסטרונומיה. היות שהיה קצר ראייה התעניין באנטומיה של העין וכתב חיבורים רבים על נושא זה. מאוחר יותר למד גם כימיה. הוא היה חבר בחוג הספרותי של מדלן דה סקודרי בפריז, ביקר אצל ציירים ולמד ארמית וערבית. אואה העביר ביקורת על תורתו של רנה דקארט, שאותו העריץ בימי נעוריו. בהיותו חבר "האקדמיה לאמנויות היפות" של העיר קאן, ייסד בעיר זו את האקדמיה לפיזיקה (1662). ב-1668 פרסם את הקטעים שערך מתוך ספרו של אוריגן "פירושים לסנט מתיו". ב-1670 כתב את החיבור "מחקר על מקורותיו של הרומן", שהיה המחקר הראשון על ההיסטוריה הסיפור הבדיוני. ב-1674 התקבל כחבר "האקדמיה הצרפתית". ב-1678 התמנה על ידי המלך לואי הארבעה עשר לאב המנזר של אולניי, וב-1685 התמנה לבישוף סואסון. ב-1692 התמנה לאב המנזר של פונטניי, אך ב-1699 החליט לפרוש מתפקידו זה, עבר להתגורר בבית הישועים בפריז, ומת שם ב-1721. אחרי מותו, ספרייתו וכתבי היד שלו שהוריש לישועים, נקנו על ידי המלך לואי הארבעה עשר בעבור הספרייה המלכותית הצרפתית. פורסמו מחקרים שלו ובהם "מחקר על הפילוסופיה של חולשת רוח האדם" (1723), והאוטוביוגרפיה שלו שנכתבה ב-1718 תורגמה לאנגלית. מדיה וקבצים בנושא פייר דניאל אואה בוויקישיתוף פייר דניאל אואה, באתר אנציקלופדיה בריטניקה (באנגלית)
1429

שנת 1429 היא השנה ה-29 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 29 באפריל – ז'אן ד'ארק בת ה־17 מובילה כוח צרפתי לשחרור אורליאן מהמצור האנגלי 30 באפריל – ז'אן ד'ארק נכנסת לאורליאן 9 במאי – ז'אן ד'ארק מביסה את הכוחות האנגלים שצרו על אורליאן 18 ביוני – מלחמת מאה השנים: בקרב פאטאי מנצחים לראשונה הכוחות הצרפתים, תחת הנהגתה של ז'אן ד'ארק, את הכוחות האנגלים 17 ביולי – שארל השביעי, מלך צרפת מוכתר כמלך בריימס להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1429‎ נפטרים ב-1429‎ מדיה וקבצים בנושא 1429 בוויקישיתוף
חיתולית

חִתּוּלִית (לעיתים מַחְתֶּלֶת) או פאסיה (TA: Fascia) היא רקמת חיבור, ברובה רפה ובחלקה צפופה, המקיפה את פנים גוף האדם. החיתולית היא רשת תלת־ממדית של רקמה העוברת ברציפות מהראש עד הרגליים ומהבטן עד הגב; בדרכה היא חוצה ועוברת סביב לשרירים, עצמות, איברים פנימיים, עצבים, כלי דם ועוד. תפקידה לעזור לשמור על יציבות מבנית, הגנה ותמיכה ולשמש כבולם זעזועים. לחיתולית תפקיד מרכזי במחזור הדם ובתהליכים ביוכימים כגון תקשורת בין-תאית. מהווה קו הגנה ראשון של הגוף מפני גורמי מחלה וזיהום. לאחר פציעה, היא זו שיוצרת את התנאים המאפשרים את התחדשות הרקמה. החיתולית מחולקת לשלוש רמות עומק: חיתולית שטחית (Superficial fascia) – נמצאת מתחת לעור ברוב חלקי הגוף, משמשת מאגר של מים ושומן ומקום מעבר לכלי דם, לימפה ועצבים; מבודדת ומגינה על הגוף מבחוץ. חיתולית עמוקה (deep fascia) – רקמת חיבור סיבית דחוסה המקיפה את רוב חלקי הגוף הפנימיים ומקשרת ביניהם באמצעות רצועות, גידים ועוד. חיתולית של קרביים (Fascia visceralis) – מחזיקה כל איבר פנימי בחלל שלו ומקיפה אותו באופן צמוד. מורכבת משתי שכבות של קרום נסיובי. הקרום החיצוני נקרא דָּפְנִי וזה הצמוד לאיבר עצמו נקרא קִרְבִּי. לכל איבר קרום נסיובי מותאם לו, קרומי המוח, כיס הלב, קרום הריאה והצפק בחלל הבטן. Serge Paoletti, The Fasciae: Anatomy, Dysfunction and Treatment, Eastland Press, Seattle, 2006 ISBN 0-939616-53-X מדיה וקבצים בנושא חיתולית בוויקישיתוף מַחְתֶּלֶת במילון ביולוגיה כללית (תשס"ט), 2009, באתר האקדמיה ללשון העברית ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
1431

שנת 1431 היא השנה ה-31 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 3 בינואר – ז'אן ד'ארק מוסגרת לידי הבישוף פייר קוצ'ון 21 בפברואר – תחילת משפטה של ז'אן ד'ארק 24 במאי – בית דין דן את ז'אן ד'ארק למוות 30 במאי – ז'אן ד'ארק מועלית על המוקד ברואן שבצרפת ללא תאריך מסוים: ועידת פירנצה (אנ') – בין יתר נושאיה – ניסיון פתרון הסכיזמה הגדולה בין הנצרות המערבית לנצרות המזרחית, על רקע הכיבושים הטורקיים בביזנטיון (תימשך עד 1449) 1 בינואר – האפיפיור אלכסנדר השישי (נפטר ב-1503) 26 באוקטובר – ארקולה הראשון ד'אסטה, דוכס פרארה ופטרון אומנות (נפטר ב-1505) (נובמבר או דצמבר) ולאד המשפד (הידוע גם בכינוי דרקולה), נסיך ולאכיה (נפטר ב-1476) 20 בפברואר – האפיפיור מרטינוס החמישי (נולד ב-1368) 5 באפריל – ברנהרד הראשון, מרקיז באדן-באדן (נולד ב-1364) 30 במאי – ז'אן ד'ארק, גיבורה לאומית של צרפת וקדושה של הכנסייה הקתולית, הוצאה להורג (נולדה ב-1412) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1431‎ נפטרים ב-1431‎ מדיה וקבצים בנושא 1431 בוויקישיתוף
פלטשר

פלטשר או פלטצ'ר (Fletcher) הוא שם משפחה אנגלי שמשמעותו "יצרן חצים". האם התכוונתם ל... אלן פלטשר – מעצב גרפי בריטי (1931 - 2006) אנדרו פלטשר – מוזיקאי בריטי, חבר להקת דפש מוד וממייסדיה ג'יימס פלטשר – מנהל סוכנות החלל הלאומית לאווירונאוטיקה וחלל של ארצות הברית (1919 - 1991) דארן פלטשר – כדורגלן סקוטי, קשר מנצ'סטר יונייטד פלטשר (זמרת) – זמרת וכותבת שירים אמריקאית דיאן פלטשר – שחקנית אנגלייה דקסטר פלטשר – שחקן ובמאי אנגלי טום פלטצ'ר – זמר וגיטריסט בלהקת הפופ רוק הבריטית מקפליי לואיז פלטשר – שחקנית אמריקנית פרנק ג'ק פלטצ'ר – אדמירל בצי ארצות הברית במלחמת העולם השנייה רולף פלטשר – כדורגלן ונצואלי-שווייצרי
1439

שנת 1439 היא השנה ה-39 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. בניית קתדרלת שטרסבורג. זה היה הבניין הגבוה בעולם עד למאה ה-19. 9 במאי – פיוס השלישי, אפיפיור (נפטר ב-1503) 27 באוקטובר – אלברכט השני, מלך גרמניה והונגריה (נולד ב-1397) פרידריך הרביעי, הדוכס מאוסטריה. (נולד בשנת 1382). להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1439‎ נפטרים ב-1439‎ מדיה וקבצים בנושא 1439 בוויקישיתוף
דונובן (פירושונים)

האם התכוונתם ל... דונובן – מוזיקאי, מחבר שירים וזמר סקוטי שהתפרסם בשנות ה-60 של המאה ה-20 אן דונובן – כדורסלנית ומאמנת כדורסל אמריקאית ג'ייסון דונובן – שחקן אוסטרלי ויליאם דונובן – גנרל שעמד בראש המשרד לשירותים אסטרטגיים של ארצות הברית ורוניקה דונובן – דמות בסדרת נמלטים לנדון דונובן – כדורגלן המשחק בקבוצת לוס אנג'לס גלאקסי
אפוד

במקרא, אֵפוֹד (רבים: אֲפוֹדִים) הוא פריט לבוש שהיה אחד משמונת בגדי הכהונה של הכהן הגדול. אפודים היוו חלק חשוב בפולחן הדתי בתקופת התנ"ך. בתורה מתואר האפוד {ו} וְעָשׂוּ אֶת הָאֵפֹד זָהָב תְּכֵלֶת וְאַרְגָּמָן תּוֹלַעַת שָׁנִי וְשֵׁשׁ מָשְׁזָר מַעֲשֵׂה חֹשֵׁב: {ז} שְׁתֵּי כְתֵפֹת חֹבְרֹת יִהְיֶה לּוֹ אֶל שְׁנֵי קְצוֹתָיו וְחֻבָּר: {ח} וְחֵשֶׁב אֲפֻדָּתוֹ אֲשֶׁר עָלָיו כְּמַעֲשֵׂהוּ מִמֶּנּוּ יִהְיֶה זָהָב תְּכֵלֶת וְאַרְגָּמָן וְתוֹלַעַת שָׁנִי וְשֵׁשׁ מָשְׁזָר: — ספר שמות, פרק כ"ח, פסוקים ו'–ח' מפרשי המקרא התלבטו בהבנת הפסוקים. ההנחה המקובלת היא שהאפוד היה מעין בגד מרובע, דמוי סינר ארוך, שכיסה את חלקו התחתון של גוף הכהן, מגובה המתניים ועד לעקב. על פי רש"י היה האפוד סינר אחורי, שכיסה רק את חלקו האחורי של גוף הכהן הגדול, ועל פי רשב"ם היה האפוד סינר שהקיף גם את חלקו הקדמי של גוף הכהן, מעין חצאית. בחלקו העליון של האפוד נתפר "חשב האפוד" מעין חגורה, שיוצאת אל חלקו הקדמי של הכהן ונקשרת כדי להחזיק את האפוד. בפינות החשב היו שתי טבעות זהב שנקשרו בפתילי תכלת לחלקו התחתון של החשן מהחשב יצאו "כתפות האפוד". לדעת רש"י, הכתפות היו שתי רצועות שיצאו במקביל לקצוות רחבו של האפוד והגיעו עד לכתפיו של הכהן, שם הן התחברו לשרשראות הזהב של החשן. לדעת רשב"ם כתפות האפוד היו רצועה של בד שכיסתה את גבו של הכהן, והתחברה למעלה לשרשראות החושן. על פי פרשנות אחרת, שמקורה בכתבי יוסף בן מתתיהו, לא היה האפוד סינר אלא מעין אפודה במשמעה המודרני, דהיינו פריט לבוש מעין חולצה פתוחה מצידיה, שכתפותיה מחברות את שתי חלקיה, וה'חשב' (החגורה) קושרת אותה לגוף. האפוד היה ארוג מחוטים הטוויים מזהב (הזהב רוקע לטס דקיק ונחתך לחוטים), תכלת, ארגמן, תולעת שני ושש על החלק של הכתפות שהונח על הכתפיים היו משובצות שתי אבני שוהם שעליהן חקוקים שמות שבטי ישראל, ועליהן נאמר במקרא: "ונשא אהרן את שמות בני ישראל על שתי כתפיו לזיכרון". לאפוד חובר החושן בטבעות, ובמספר מקומות במקרא נקרא החושן בשם 'אפוד', מאחר שהם זוהו כפריט לבוש אחד. במקרא מתוארים כוהנים רגילים כ'לובשי אפוד בד'. גם בתיאורי עבודה זרה מתואר האפוד כפריט פולחן דתי המשמש לניבוי עתידות. אפוד, באתר אנציקלופדיה בריטניקה (באנגלית) מאמרים בנושא אפוד, באתר ספריית אסיף רש"י ורשב"ם על ספר שמות, פרק כ"ח, פסוקים ו'–ז' שמות, כ"ח, ו' בשל כך, הפך אפוד הכהן הגדול למקושר עם האותיות החקוקות עליו. כך למשל, כאשר בחר פרופייט דוראן לכנות את ספרו העוסק בדקדוק אותיות העברית בשם 'מעשה אפוד'.
1440

שנת 1440 היא השנה ה-40 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. תאריך מדויק אינו ידוע: נוסד בית הספר התיכון האנגלי היוקרתי איטון 22 בינואר – איוואן השלישי מרוסיה, צאר רוסי (נפטר ב-1505) 22 בפברואר – לסלו החמישי, מלך הונגריה (נפטר ב-1457) 15 באוקטובר – היינריך השלישי, רוזן הסן העילית (נפטר ב-1483) 14 בפברואר – דיטריך, רוזן אולדנבורג (נולד ב-1398) 20 בספטמבר – פרידריך הראשון, הנסיך הבוחר מברנדנבורג (נולד ב-1371) 26 באוקטובר – ז'יל דה רה, מפקד צבאי וחבר לנשק של ז'אן ד'ארק, אך ידוע בהיותו רוצח ילדים סדרתי (נולד ב-1405) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1440‎ נפטרים ב-1440‎ מדיה וקבצים בנושא 1440 בוויקישיתוף